2010-ben Trulli az újonc Lotus Racing-hez igazolt, az új csapattársa pedig a finn Heikki Kovalainen lett. A csapatnak nem volt beleszólása a „nagy” csapatok versenyébe, leginkább a Virgin és a HRT csapatokkal voltak csatában az egész szezon során. Trulli legjobb eredménye ebben a szezonban egy 13. helyezés, a japán nagydíjon. A csapattárs Kovalainen ugyanezen a futamon egy 12. helyezést tudott felmutatni, így ezzel a szezon végén a Lotus megszerezte a 10. helyet a csapatok versenyében, 0 egységgel.